Diari Oficial de la Generalitat Valenciana


Sumari del DOGV 4067, del 20-08-2001 (2001/8359)

ORDRE de 31 de juliol de 2001, de la Conselleria de Benestar Social, per la qual es convoquen beques per al curs 2001/02, per a jóvens residents, a les residències juvenils de l'Institut Valencià de la Joventut (IVAJ) de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/8359


Data del document
:   31-07-2001

Organisme emissor
:   Conselleria de Benestar Social

Tipus de document
:   Ordre

Descriptors 

:   * assignació per estudis
    * suport econòmic
    * ajuda pública
    * jove
    * estudiant

ORDRE de 31 de juliol de 2001, de la Conselleria de Benestar Social, per la qual es convoquen beques per al curs 2001/02, per a jóvens residents, a les residències juvenils de l'Institut Valencià de la Joventut (IVAJ) de la Generalitat Valenciana. [2001/8359]
  
L'Ordre de 25 de juliol de 1991, de la Conselleria de Cultura, Educació i Ciència, regula el funcionament de les residències juvenils de la Generalitat Valenciana i estableix que tenen la funció, entre d'altres, de facilitar als jóvens la pràctica d'activitats de caràcter recreatiu i cultural, d'acord amb les característiques de cada residència juvenil. Per tal d'aconseguir aquests objectius i auxiliar els directors en la programació i animació de les activitats extraacadèmiques dels residents, la Conselleria de Benestar Social convoca les presents beques.
  
En virtut de les facultats que em confereix l'article 35 de la Llei de la Generalitat Valenciana 5/1983, de 30 de desembre de Govern Valencià, i d'acord amb el que estableix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Convocar beques per als jóvens que hagen obtingut plaça, en el marc d'una de les convocatòries anuals de l'Institut Valencià de la Joventut, en qualsevol de les residències juvenils de l'Institut Valencià de la Joventut de la Generalitat Valenciana, i que tinguen actualment la condició de resident.
  
Segon
  
Aprovar les bases que han de regir la convocatòria, que s'inclouen com a annex I d'aquesta ordre, i també els criteris de valoració de les sol·licituds (annex II), el model de sol·licitud normalitzat (annex III) i el model de declaració d'ingressos de 1999 (annex IV).
  
Tercer
  
El cost total de la convocatòria ascendeix a 4.158.000 pessetes (24.990,15 euros), que es finançarà a càrrec de les operacions comercials de l'IVAJ per minoració dels ingressos a percebre durant els exercicis 2001 i 2002.
  
DISPOSICIONS FINALS
  
Primera
  
S'autoritza el director general de l'Institut Valencià de la Joventut a dictar les resolucions necessàries per a la gestió i el desplegament d'aquesta convocatòria.
  
Segona
  
Contra aquesta ordre, que posa fi a la via administrativa, podrà interposar-se recurs contenciós administratiu, en el termini de dos mesos comptadors des de l'endemà de la publicació en el Diari Oficial de la Generalitat Valenciana davant del Tribunal Superior de Justícia de la Comunitat Valenciana, d'acord amb el que estableixen els articles 10.1.j i 46 de la Llei 29/1998, Reguladora de la Jurisdicció Contenciosa Administrativa.
  
Potestativament es podrà interposar recurs de reposició, davant de la Conselleria de Benestar Social en el termini d'un mes comptador a partir de l'endemà de la publicació esmentada, d'acord amb el que preveuen els articles 107 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 31 de juliol de 2001
  
El conseller de Benestar Social,
  
RAFAEL BLASCO CASTANY
  
ANNEX I
  
Bases
  
Primera: Objecte de la convocatòria
  
Es convoquen beques per a jóvens que hagen obtingut plaça, en el marc d'una de les convocatòries anuals de l'Institut Valencià de la Joventut, en qualsevol de les residències juvenils de l'Institut Valencià de la Joventut de la Generalitat Valenciana, que actualment tinguen la condició de resident.
  
El nombre de beques oferides és el següent:
  
- A la residència juvenil La Florida d'Alacant, 9 beques
  
- A la residència juvenil El Maestrat de Castelló, 4 beques
  
- A la residència juvenil Sant Crist del Mar de Benicarló, 2 beques
  
L'import total de la beca per als beneficiaris de les residències El Maestrat i Sant Crist del Mar ascendirà a 315.000 PTA (1.893,2 EUR), i per als de la residència juvenil La Florida l'import serà de 252.000 PTA (1.514,55 EUR), i consistirà en l'exempció de la totalitat del pagament de les quotes mensuals que els correspondria abonar durant el curs 2001/2002 a les residències juvenils El Maestrat i Sant Crist del Mar, i del 50% a la residència juvenil La Florida.
  
El beneficiari de la beca no podrà realitzar cap tipus de treball remunerat mentre gaudisca de la present ajuda, encara que podrà fer-la compatible amb altres ajudes a què puga accedir, tret d'aquelles que es puguen concedir pel mateix concepte.
  
La concessió i aprofitament de la beca no implicarà cap vinculació laboral ni administrativa amb la Generalitat Valenciana.
  
Segona. Requisits dels sol·licitants
  
Per optar a la beca caldrà que concórreguen i s'acrediten, si escau, els requisits següents:
  
a) Estar admés com a resident a la residència juvenil on es sol·licita la beca.
  
b) No estar en possessió de cap títol acadèmic que habilite per a activitats professionals, llevat que el dit títol supose un nivell o un grau inferior al dels estudis que s'estiguen realitzant o es pretenguen realitzar.
  
c) Estar matriculat en un centre oficial en el curs acadèmic per al qual es sol·licita la beca. La distància entre aquest centre i la residència juvenil, on ha de residir, i els mitjans de comunicació entre ambdós llocs, han de permetre al beneficiari de la beca el normal compliment de les obligacions a la residència.
  
Tercera. Documentació
  
La justificació de les situacions o circumstàncies al·legades a l'efecte de valoració s'acreditarà per mitjà de la presentació, juntament amb la instància, de la documentació següent:
  
a) La renda anual disponible de la unitat familiar es justificarà mitjançant fotocòpia confrontada de la o les declaracions de l'Impost sobre la Renda de les Persones Físiques de l'exercici 2000, de tots els membres de la unitat familiar, d'acord amb el que disposa la Llei 40/1998, de 19 de desembre, de l'Impost sobre el IRPF i reglament aplicable, en concret la caràtula o full inicial núm. 1 en què figuren el/s declarant/s, altres membres de la unitat familiar i altres membres amb dret a deducció, i el full de liquidació en què apareix el concepte ?H Base imposable- en les declaracions simplificades (full núm. 4 de la declaració, caselles 313 i 314) i el concepte ?G Integració i compensació de rendes- en les declaracions ordinàries (full núm. 10 de la declaració, caselles 901 i 902).
  
Si no se s'haguera presentat la o les anteriors declaracions per no estar-hi obligat/s, s'hi haurà d'aportar:
  
1. L'imprés que figura com a Annex IV a la present resolució, degudament emplenat.
  
2. Certificat d'ingressos expedit per l'Agència Estatal de l'administració Tributària, de tots els membres de la unitat familiar.
  
b) El nombre de membres de la unitat familiar es justificarà mitjançant la fotocòpia del llibre de família.
  
Quarta. Procediment i termini de presentació
  
1. Els models de sol·licituds es facilitaran als serveis centrals de l'IVAJ a València, a les unitats territorials a Alacant i a Castelló, i a les mateixes residències juvenils.
  
2. Les sol·licituds i la documentació s'adreçaran als registres de l'Institut Valencià de la Joventut (c/ de l'Hospital, 11, 46450 València; c/ dels Orfebres Santalínea, 2, 12972 Castelló, i c/ de S. Cristòfol, 8 i 10, 03922 Alacant), directament o per qualsevol de les formes que preveu l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3. El termini de presentació de sol·licituds serà de 15 dies hàbils, comptadors a partir de l'endemà de la publicació d'aquesta ordre en el Diari Oficial de la Generalitat Valenciana.
  
Quinta. Acceptació de les bases
  
La participació en la present convocatòria implica l'acceptació de les bases que la regulen.
  
Sexta. Instrucció del procediment
  
1. La instrucció del procediment correspondrà al Servei de Participació, Activitats i Productes de l'Institut Valencià de la Joventut, que podrà demanar al sol·licitant l'aportació addicional de tots els documents o dades aclaridores que es consideren necessaris per a l'examen de la sol·licitud presentada.
  
2. Si la sol·licitud no reuneix els requisits exigits o no s'hi adjunta la documentació que d'acord amb aquesta ordre resulte exigible, es notificarà al sol·licitant perquè, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en el termini de 10 dies, comptadors a partir de l'endemà de la recepció de la notificació, n'esmene la falta o facilite els documents preceptius, amb indicació que, si no ho fera en el termini previst, es considerarà que ha desistit de la seua petició, després de la resolució del director general de l'Institut Valencià de la Joventut que prèviament s'haurà de dictar en els termes que preveu l'article 42 de la Llei esmentada.
  
Setena. Comissió de valoració i resolució de la convocatòria
  
1. El director general de l'IVAJ nomenarà, d'entre el personal al servei de l'administració del Govern Valencià adscrit a l'IVAJ, sis persones que constituiran la Comissió d'Avaluació, d'entre les quals nomenarà el president i el secretari.
  
El funcionament de la Comissió s'ajustarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Una vegada estudiades les sol·licituds de beca presentades, la Comissió elevarà la proposta d'adjudicació al director general de l'IVAJ, que resoldrà la convocatòria.
  
3. La resolució per la qual es determine la composició nominal de la Comissió es publicarà en el Diari Oficial de la Generalitat Valenciana.
  
Octava. Resolució de la convocatòria
  
1. La resolució de la convocatòria es notificarà a les persones interessades en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
2. Si transcorreguera un termini de tres mesos sense que haguera recaigut resolució expressa, les sol·licituds s'entendrien desestimades.
  
Novena. Obligacions dels beneficiaris
  
1 Els becaris residents tindran les obligacions següents:
  
a) Col·laborar amb la Direcció dels centres en el desplegament de les activitats extraadèmiques programades i de les funcions assignades, sempre que no n'afecte les hores de classe.
  
b) Encarregar-se del funcionament de la biblioteca de la residència juvenil i, si escau, de l'aula d'informàtica, d'acord amb les directrius de l'IVAJ.
  
c) Residir al centre.
  
d) Vetlar pel compliment de les normes de règim intern de la residència juvenil i col·laborar-hi amb la Direcció.
  
Desena. Revocació de la subvenció i reintegrament
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació o a la revocació plena de la resolució de concessió.
  
2. L'incompliment per part del beneficiari dels requisits i les condicions que van donar lloc a l'atorgament de l'ajuda, i també la no presentació de la documentació requerida, donarà lloc al corresponent procediment de revocació de l'ajuda concedida i, si escau, de reintegrament de les quantitats que correspongueren.
  
3. En la tramitació del procediment es garantirà, en tot cas, el dret de la persona interessada a l'audiència.
  
ANNEX II
  
Criteris de valoració de les sol·licituds
  
1. Títols, cursos o activitats relacionats amb activitats extraacadèmiques, animació juvenil o sociocultural:
  
Fins a 10 hores: 1 punt
  
d'11 a 20 hores: 2 punts
  
De 21 a 30 hores: 3 punts
  
De 31 a 40 hores: 4 punts
  
De 41 a 50 hores: 5 punts
  
Més de 50 hores: 6 punts
  
Fins a un total de 10 punts per aquest apartat.
  
2. Títols, cursos o activitats relacionats amb documentació, biblioteques o informàtica:
  
Fins a 10 hores: 1 punt
  
D'11 a 20 hores: 2 punts
  
De 21 a 30 hores: 3 punts
  
De 31 a 40 hores: 4 punts
  
De 41 a 50 hores: 5 punts
  
Més de 50 hores: 6 punts
  
Fins a un total de 10 punts per aquest apartat.
  
3. Valoració acadèmica
  
La valoració acadèmica dels aspirants, que es valorarà fins a un màxim de 16 punts, es realitzarà de la manera següent: s'obtindrà, numèricament, la nota mitjana de les assignatures corresponents al curs immediatament anterior i s'hi aplicarà un coeficient reductor del 0,8 per a les assignatures qualificades en segones convocatòries.
  
A l'efecte del còmput de la nota mitjana, es farà la transformació numèrica d'acord amb la taula d'equivalències següent:
  
No presentat o anul·lació de convocatòria: 0 punts
  
Insuficient o suspens: 2 punts
  
Suficient o aprovat: 5 punts
  
Bé: 6 punts
  
Notable: 8 punts
  
Excel·lent: 10 punts
  
Les qualificacions expressades de quantitativament es computaran d'acord amb la taula d'equivalències següent:
  
Qualificació de fins a un 4,9: 2 punts
  
Qualificació de fins a un 5,9: 5 punts
  
Qualificació de fins a un 6,9: 6 punts
  
Qualificació de fins a un 8,9: 8 punts
  
Qualificació de fins a un 10: 10 punts
  
Obtenció de punts per valoració acadèmica:
  
S'obtindrà en relació a la nota mitjana obtinguda en el curs immediatament anterior de la manera següent:
  
Nota mitjana de 0 a 0,99 punts: 0 punts
  
Nota mitjana d'1 a 1,99 punts: 1 punt
  
Nota mitjana de 2 a 2,99 punts: 2 punts
  
Nota mitjana de 3 a 3,99 punts: 4 punts
  
Nota mitjana de 4 a 4,99 punts: 6 punts
  
Nota mitjana de 5 a 5,99 punts: 8 punts
  
Nota mitjana de 6 a 6,99 punts: 10 punts
  
Nota mitjana de 7 a 7,99 punts: 12 punts
  
Nota mitjana de 8 a 8,99 punts: 14 punts
  
Nota mitjana de 9 a 10 punts: 16 punts
  
4. Situació econòmica del sol·licitant:
  
Fins a un màxim de 14 punts
  
Renda anual de la unitat familiar (per membre computable):
  
Fins a 600.000 PTA: 14 punts
  
De 600.001 a 700.000 PTA: 13 punts
  
De 700.001 a 800.000 PTA: 12 punts
  
De 800.001 a 900.000 PTA: 11 punts
  
De 900.001 a 1.000.000 PTA: 10 punts
  
D'1.100.001 a 1.200.000 PTA: 9 punts
  
D'1.200.001 a 1.300.000 PTA: 8 punts
  
D'1.300.001 a 1.400.000 PTA: 7 punts
  
D'1.400.001 a 1.500.000 PTA: 6 punts
  
D'1.500.001 a 1.600.000 PTA: 5 punts
  
D'1.600.001 a 1.700.000 PTA: 4 punts
  
D'1.700.001 a 1.800.000 PTA: 3 punts
  
D'1.800.001 a 1.900.000 PTA: 2 punts
  
D'1.900.001 a 2.000.000 PTA: 1 punts
  
5. Antiguitat del sol·licitant a la residència: